Hell stasjon

miniatyr|Hell stasjon med ny perrong tilpasset nye togsett tp. 76.
Hell stasjon er en jernbanestasjon på Meråkerbanen og Nordlandsbanen på Hell i Stjørdal kommune i Trøndelag fylke. Stasjonen ble opprettet som stasjon for ekspedering av tog, reisende og gods i 1881. Den første stasjonsbygningen var tegnet av Peter Andreas Blix, og samme type som  stasjonene Gudå og Ranheim. Ved åpningen av første del av Nordlandsbanen i 1902 ble stasjonen flyttet vestover og en ny og større ekspedisjonsbygning oppført, tegnet av Paul Armin Due. 

I 1976 ble stasjonen fjernstyrt fra Trondheim, men fremdeles betjent for billettsalg og godsekspedisjon. I 1992 ble Hell ubemannet. Stasjonen ligger 3,2 moh og 31,54 km fra Trondheim sentralstasjon.

Hell stasjon har blitt en turistattraksjon fordi Hell på engelsk betyr helvete. Besøkende, gjerne fra utlandet, kommer til stasjonen for å ta bilde av skiltet med stedsnavnet og skiltet med teksten Hell Gods - expedition på godshuset. Dette er den gamle skrivemåten for godsekspedisjon, og også dette har en spesiell betydning på engelsk, nemlig «Guds ekspedisjon».

 Litteratur 



 Eksterne lenker 


Kategori:Jernbanestasjoner på Meråkerbanen
Kategori:Jernbanestasjoner på Nordlandsbanen
Kategori:Jernbanestasjoner i Trøndelag
Kategori:Jernbanestasjoner åpnet i 1881
Kategori:Jernbanestasjoner åpnet i 1902
Kategori:1881 i Norge
Kategori:1902 i Norge
Kategori:Paul Armin Due
Kategori:Bygninger tegnet av Peter Andreas Blix
Kategori:Jernbanebyggverk i Stjørdal